На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године), Општинско веће општине Аранђеловац расписује

# К О Н К У Р С

ЗА МЕРУ ПОДРШКЕ МЛАДИМА У РУРАЛНИМ ПОДРУЧЈИМА

За реализацију мера подршке младима у руралним подручјима ,који се финансирају, односно суфинансирају средствима из буџета Општине Аранђеловац за 2024. годину, обезбеђена су средства у складу са Одлуком о буџету општине Аранђеловац за 2024. годину (''Службени гласник општине Аранђеловац'', бр.9/2023) и у складу са Одлуком о првом ребалансу буџета општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године) у оквиру раздела 5, програм 0101, програмска активност 0002-Мере подршке руралном развоју, Позиција 82, Функционална класификација. 451000-субвенције јавним нефинансијским предузећима и организацијама у износу од 600.000,00 динара која ће бити предмет расподеле путем овог конкурса.

Средства овог конкурса су планирана за подршку младима у руралним подручјима кроз инвестиције у физичку имовину до 50% инвестиције без ПДВ-а а не више од 200.000,00 динара по газдинству.

Средства предвиђена Конкурсом су намењена за пољопривредне произвођаче који испуњавају следеће услове:

* Носиоци су регистрованог и активног комерцијалног пољопривредног газдинства (активан статус у складу са правилником ,,Службени гласник РС“број 25/2023….и 34/2024) на територији општине Аранђеловац
* Извршена је набавка механизације и опреме, садног материјала и др. из листе прихватљивих инвестиција почев од 15.10.2023. године до подношења захтева.
* Предметна инвестиција се налази на списку прихватљивих инвестиција.
* Носиоци пољопривредног газдинства у моменту подношења Захтева морају имати мање од навршених 40 година.
* Подносилац пријаве мора имати пријављен сточних фонд у РПГ уколико аплицира за инвестиције у физичку имовину (набавку пољопривредних машина и опреме за припрему сточне хране у сектору месо и млеко и др.)
* Подносилац пријаве мора имати пријављену биљну културу у бази Еаграр-а уколико конкуришу за машине, опрему, механизацију или садни материјал.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава мере подршке за подршку младима у руралним подручјима.
* Копије рачуна за извршену набавку опреме, механизације, садног материјала и др. са списка инвестиција за физичку имовину.
* Фотокопија личне карте носиоца
* Потвра о статусу у регистру пољопривредних газдинстава
* Извод из регистра пољопривредних газдинстава – подаци о газдинству
* Извод из регистра пољопривредних газдинстава – биљна структура (опционо)
* Извод из регистра пољопривредних газдинстава – сточни фонд (опционо)
* Потврда одељења за пореске послове општине Аранђеловац да носилац нема дуговања по основу јавних прихода.

ЛИСТА ПРИХВАТЉИВИХ ИНВЕСТИЦИЈА

**Шифра инвестиције Назив инвестиције**

101.1.10 Машине за допунску обраду земљишта

101.1.11 Машине за ђубрење земљишта

Опрема за мужу, хлађење и чување млека на фарми, укључујући све елементе, материјале и

инсталације

101.1.5

Машине и опрема за припрему сточне хране, за храњење и напајање животиња (млинови и

блендери/мешалице за припрему сточне хране; опрема и дозатори за концентровану сточну

храну; екстрактори; транспортери; микс приколице и дозатори за кабасту сточну храну;

хранилице; појилице; балери; омотачи бала и комбајни за сточну храну; косилице; превртачи

сена)

101.1.6 Сточне ваге, рампе за утовар и истовар и торови за усмеравање и обуздавање животиња

101.2.15 Машине за убирање односно скидање усева

101.2.5

Машине и опрема за складиштење и припрему сточне хране, за храњење и појење животиња

(млинови и блендери/мешалице за припрему сточне хране; опрема и дозатори за

концентровану сточну храну; екстрактори; транспортери; микс приколице и дозатори за

кабасту сточну храну; хранилице; појилице; балери; омотачи бала и комбајни за сточну храну;

превртачи сена, итд.)

101.3.1 Набавка опреме за живинарске фармe за производњу конзумних јаја

101.4.1

Подизање нових или обнављање постојећих (крчење и подизање) вишегодишњих засада воћака,

хмеља и винове лозе

101.4.13 Набавка опреме-линија за чишћење и прање производа

101.4.16

Набавка опреме за орезивање, дробљење, сечење и уклањање остатака након резидбе воћних

врста

101.4.2 Подизање и опремање пластеника за производњу поврћа, воћа, цвећа и расадничку производњу

101.4.25 Машине за убирање односно скидање усева

101.4.3

Подизање, набавка и опремање система противградне заштите у воћњацима и вишегодишњим

засадима

101.5.10 Машине и опрема за наводњавање усева

101.6.2 Набавка опреме за пчеларство

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10, Стара зграда општине, први спрат, лево крило, канцеларија број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

Комисији за доделу подстицаних средстава за развој пољопривреде у 2024. години

ЗА МЕРУ ПОДРШКЕ ЗА МЛАДИМА У РУРАЛНИМ ПОДРУЧЈИМА

На задњој страни:

Име, презиме и адреса подносиоца пријаве

Одлуке о испуњености услова за мере подршке младима у руралним подручјима доноси Комисија за развој пољопривреде у 2024.години формирана од стране општинског Већа.

На основу Одлуке о испуњености услова за мере подршке младима у руралним подручјима Одељење за привреду и друштвене делатности општине Аранђеловац доноси Решење о додели подстицаја у року од 30 дана од дана завршетка Конкурса.

За одобрене захтеве средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права ,доношења Одлуке о испуњености услова за мере подршке младима у руралним подручјима и Решења о додели подстицаја у складу са ликвидношћу буџета Општине Аранђеловац.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 10.09.2024. године и траје до 10.10.2024. године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства не наменски коришћена или је документација лажно приказана у захтеву корисник мера подршке губи право на мере подршке у наредних 5 година.

Општинско Веће општине Аранђеловац

Програм мера подршке за развој пољопривреде у 2024.години.

Конкурс за мере подршке младима у руралним подручјима

**ЗАХТЕВ ЗА ДОДЕЛУ МЕРА ПОДРШКЕ МЛАДИМА У РУРАЛНИМ ПОДРУЧЈИМА**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоца  Пољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |  |
| --- | --- | --- |
| Назив инвестиције | Цена у динарима | Износ подстицаја (РСД)  Максимално 200.000,00 динара |
|  |  |  |
|  |  |  |
|  |  |  |

|  |  |
| --- | --- |
| Пољопривредно газдинство уписано у Регистар дана: |  |
| Носилац пољопривредног газдинства  млађи од 40 година (уписати Да/Не**)** |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за исту опрему,механизацију и друго у овом Захреву нисам нити ћу конкурисати за субвенцију у 2024. години на републичком нивоу. Изјављујем да немам неизмирених обавеза по основу јавних прихода у Одељењу за пореске послове општине Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Датум и место Подносилац захтева |